CELEX ID: 52022DC0581

--- ENGLISH ---

Document:
$en_document

Summary:
$en_summary

--- DANISH ---

Document:
EUROPA-KOMMISSIONEN
Bruxelles, den 9.11.2022
COM(2022) 581 final
MEDDELELSE FRA KOMMISSIONEN TIL EUROPA-PARLAMENTET, RÅDET, DET EUROPÆISKE ØKONOMISKE OG SOCIALE UDVALG OG REGIONSUDVALGET
Revision af EU's handlingsplan mod ulovlig handel med vilde dyr og planter
{SWD(2022) 354 final} - {SWD(2022) 355 final}
Revision af EU's handlingsplan mod ulovlig handel med vilde dyr og planter
Baggrund
December 2022 bliver afgørende for bevarelsen af den globale biodiversitet. Underskriverne af konventionen om den biologiske mangfoldighed (CBD) mødes i Montreal for at afslutte den 15. partskonference under CBD. På mødet vil underskriverne søge at forme den globale indsats for at udpege og forpligte sig til en indsats for at standse og vende den fortsatte ødelæggelse af biodiversiteten. En måned tidligere mødes parterne i konventionen om international handel med udryddelsestruede vilde dyr og planter (CITES) i Panama for at gennemgå en række foranstaltninger, der skal sikre, at international handel med vilde dyr og planter ikke truer arternes overlevelse.
Bekæmpelsen af ulovlig handel med vilde dyr og planter er en afgørende del af bestræbelserne på at standse tabet af biodiversitet. Som fremhævet af Den Mellemstatslige Videnspolitikplatform vedrørende Biodiversitet og Økosystemydelser er bæredygtig anvendelse af vilde dyr og planter afgørende for at opfylde nuværende og fremtidige generationers behov. Bæredygtig anvendelse af vilde dyr og planter kan bidrage til at standse fremkomsten af nye pandemier, skabe et bæredygtigt eksistensgrundlag for lokalsamfund og oprindelige folk og bidrage til at genoprette og bevare biodiversiteten. Ulovlig eller dårligt reguleret handel med vilde arter er derimod en trussel mod denne bæredygtige anvendelse
1
.
Den globale ramme for biodiversitet efter 2020, som skal vedtages på den 15. konference mellem parterne i CBD i december, forventes at fastsætte konkrete mål for at sikre, at fangst og anvendelse af samt handel med vilde terrestriske arter, ferskvandsarter og marine arter er lovlig og bæredygtig. Denne ajourførte handlingsplan skal bidrage til, at Den Europæiske Union og dens medlemsstater fuldt ud opfylder denne forpligtelse.
Den ulovlige handel med vilde dyr og planter er fortsat alvorlig og udbredt. Ifølge en rapport fra FN's Kontor for Narkotikakontrol og Kriminalitetsbekæmpelse fra 2020 om kriminalitet i forbindelse med vilde dyr og planter findes der intet land i verden, som ikke er berørt af ulovlig handel med vilde dyr og planter
2
. Ifølge rapporten er en bred vifte af arter involveret, lige fra ål til skældyr og rosentræ. På verdensplan er antallet af beslaglæggelser af ulovligt handlede vilde dyr og planter, som myndighederne har foretaget, faldet siden begyndelsen af covid-19-pandemien
3
, men der er ingen dokumentation for, at den ulovlige handel i sig selv begrænses.
Ulovlig handel med arter forårsager tab af biodiversitet på globalt plan
4
. Ulovlig udnyttelse af arter kan i høj grad svække de vilde bestande og i nogle tilfælde medføre udryddelse af dem
5
. Arter, der ikke direkte er mål for ulovlig handel, kan også blive påvirket, f.eks. gennem bifangst eller udtømning af levesteder. Ulovlig fjernelse af nøglearter fra økosystemer kan også have kaskadevirkninger, der påvirker økosystemtjenester, ødelægger vigtige kulstofdræn og forstyrrer sundheden og balancen mellem land og vand
6
. Desuden kan udsætning af ulovligt handlede ikkehjemmehørende arter i naturen i bestemmelseslandene forstyrre lokale levesteder med potentielt ødelæggende konsekvenser for hjemmehørende arter.
Ulovlig handel med vilde dyr og planter har også 
meget ødelæggende socioøkonomiske konsekvenser
. Den udbredte ulovlige handel med vilde dyr kan øge risikoen for overførsel af zoonotiske sygdomme (dvs. sygdomme, der stammer fra dyr, som smitter mennesker) med potentielt ødelæggende konsekvenser for folkesundheden. Den ødelæggelse af økosystemer, der kan opstå som følge af krybskytteri og menneskehandel, 
fratager ofte lokalsamfundene lovlige og bæredygtige former for indkomst
. Blandt disse lovlige og bæredygtige indkomstformer kan nævnes naturbaseret turisme, velforvaltet trofæjagt og bæredygtig handel med vilde dyr og planter. Velforvaltet handel med vilde dyr og planter kan aktivt gavne bevarelsen af arter og give lokalsamfundene incitamenter til at beskytte ressourcerne i form af vilde dyr og planter i deres miljø, samtidig med at de sikres et tilstrækkeligt og bæredygtigt livsgrundlag. 
Ulovlig handel med vilde dyr og planter er imidlertid en yderst lukrativ beskæftigelse. 
Den lave risiko og den store belønning, der er forbundet med ulovlig handel med vilde dyr og planter, gør den meget attraktiv og udgør en alvorlig trussel mod den offentlige sikkerhed. Dette svækker retsstatsprincippet og de legitime institutioner. Ulovlig handel med vilde dyr og planter befordres af korruption og bidrager samtidig til denne, idet den desuden støtter andre kriminelle aktiviteter
7
. Der er tydelige beviser på 
forbindelser mellem ulovlig handel med vilde dyr og planter, organiseret kriminalitet (herunder våbenhandel) og terrorisme
8
.
En nøglerolle for EU
EU fungerer som et knudepunkt for den globale ulovlige handel med vilde dyr og planter
9
og spiller en central rolle i bekæmpelsen af denne handel. Den rapporterede 
værdi af den ulovlige handel med vilde dyr og planter i EU var på mindst 4,7 mio. EUR
 i 2019, men den er sandsynligvis meget større
10
.
EU har derfor gode forudsætninger for på globalt plan at føre an i kampen mod ulovlig handel med vilde dyr og planter. EU's bestemmelser om handel med vilde dyr og planter gør det muligt at gå videre end konventionen om international handel med udryddelsestruede arter (CITES) med hensyn til at beskytte truede arter mod ikkebæredygtig udnyttelse. For eksempel udvider EU's nuværende regler om trofæjagt de tilladelsesrelaterede forpligtelser, så de gælder for en række arter ud over dem, der er omfattet af den strengeste CITES-liste, og samtidig øges kontrollen med dem.
EU kan bygge videre på sine mangeårige erfaringer med bekæmpelse af ulovlig handel med vilde dyr og planter
Den nye handlingsplan bygger på den tidligere EU-handlingsplan for bekæmpelse af ulovlig handel med vilde dyr og planter (2016-2020)
11
.
 Evalueringen af handlingsplanen fra 2016 viste, at ulovlig handel med vilde dyr og planter siden 2016 er rykket opad på dagsordenen som et prioriteret emne blandt en lang række politiske beslutningstagere, retshåndhævende myndigheder og interessenter i EU og resten af verden. EU og dets medlemsstater har nu optrappet håndhævelsesforanstaltningerne, f.eks. gennem øget grænseoverskridende efterforskning med aktiv inddragelse af Europol, Eurojust og de retshåndhævende myndigheder. Dette har resulteret i flere beslaglæggelser og retsforfølgelser, bl.a. i kraft af aktiviteterne i 
den europæiske tværfaglige platform mod kriminalitetstrusler 
(EMPACT). Desuden har Kommissionen øget sin støtte til — og sit samarbejde med — de relevante nationale myndigheder og europæiske netværk af retshåndhævende aktører om bekæmpelse af miljøkriminalitet. Kommissionen har også vedtaget et forslag til et nyt EU-direktiv om bekæmpelse af miljøkriminalitet.
Endvidere har EU stået i spidsen for indsatsen mod ulovlig handel med vilde dyr og planter i multilaterale fora, navnlig under CITES. For at leve op til EU's tilsagn om at træffe yderligere foranstaltninger mod krybskytteri mod elefanter og ulovlig handel med elfenben på verdensplan har EU ajourført sine regler for at sætte en stopper for de fleste former for handel med elfenben i EU.
EU's og medlemsstaternes diplomatiske netværk er også blevet mobiliseret og har deltaget aktivt i bilaterale og regionale dialoger. Sidst, men ikke mindst, har EU siden 2016 ydet betydelig finansiering til kapacitetsopbygning og en international indsats mod ulovlig handel med vilde dyr og planter, herunder med hensyn til at i) slå til lyd for inddragelse af lokalsamfund i oprindelseslandene for ulovlig handel med vilde dyr og planter og ii) give disse lokalsamfund alternative levebrød og indtægtskilder.
Fortsatte udfordringer og nye muligheder
På trods af disse bestræbelser lægger ulovlig handel med vilde dyr og planter sammen med klimaændringer og miljøforringelse fortsat et alvorligt pres på de vilde dyr og planter og på menneskers levebrød og sikkerhed. Der er med tiden foretaget ændringer i både handelsruter og handlede arter. Desuden har den øgede 
brug af onlineplatforme til ulovlig handel med vilde dyr og planter 
og den dermed forbundne 
brug af tjenester til levering af små pakker
 skabt nye udfordringer med hensyn til at opdage og efterforske denne form for kriminalitet, hvilket kræver nye løsninger og øgede ressourcer. Det øgede antal beslaglæggelser af ulovligt handlede vilde dyr og planter i EU siden 2016 har ikke ført til en forholdsmæssig stigning i antallet af retsforfølgelser og domfældelser. Manglen på specialiseret personale, ressourcer og uddannelse i mange medlemsstater og tredjelande er fortsat et stort problem. Der er også behov for at forbedre samarbejdet i) inden for EU's enkelte medlemsstater, ii) blandt EU-medlemsstaterne, iii) mellem EU-medlemsstaterne og lande uden for EU og iv) med interessenter og civilsamfundet.
Vejen frem
Denne reviderede handlingsplan har til formål at styre EU's indsats mod ulovlig handel med vilde dyr og planter i perioden frem til 2027. Med udgangspunkt i handlingsplanen fra 2016 sigtes der mod at 
reagere på de nuværende udfordringer på en sammenhængende måde
. Handlingsplanen fokuserer på ulovlig handel med vilde dyr og planter, og samtidig skaber den de nødvendige forbindelser til EU's regler om handel med vilde dyr og planter og andre relaterede politikker.
Bekæmpelse af ulovlig handel med vilde dyr og planter kræver en samlet tilgang og en række foranstaltninger i skæringspunktet mellem politikken for handel med vilde dyr og planter og en bredere politik for beskyttelse af vilde dyr og planter, alt sammen med det formål kun at tillade bæredygtig handel med vilde dyr og planter.
Handlingsplanen er bygget op omkring fire hovedprioriteter, der er beskrevet nedenfor.
Prioritet 1:
Forebyggelse af ulovlig handel med vilde dyr og planter og håndtering af de grundlæggende årsager
Prioritet 2:
Styrkelse af de retlige og politiske rammer for bekæmpelse af ulovlig handel med vilde dyr og planter
Prioritet 3:
Effektiv håndhævelse af regler og politikker til bekæmpelse af ulovlig handel med vilde dyr og planter
Prioritet 4:
Styrkelse af det globale partnerskab mellem oprindelses-, forbruger- og transitlandene mod ulovlig handel med vilde dyr og planter
Hver prioritet har flere mål, og for hvert af målene er der fastlagt en række foranstaltninger. Disse foranstaltninger er ikke udtømmende og kan suppleres med yderligere tiltag. Målene og de dertil knyttede aktioner er beskrevet i bilaget.
På baggrund af ovennævnte prioriteter vil den nye handlingsplan
·
fokusere på 
samarbejde og koordinering mellem flere instanser 
for effektivt at forebygge, opdage, retsforfølge og sanktionere kriminalitet i forbindelse med vilde dyr og planter
12
. Inden for rammerne af handlingsplanen 
vil samarbejdet blive styrket i) mellem EU-medlemsstaternes retshåndhævende myndigheder og ii) mellem EU, dets medlemsstater og lande uden for EU
·
tilskynde EU's medlemsstater og tredjelande til at behandle ulovlig handel med vilde dyr og planter som en alvorlig forbrydelse 
og til at opbygge kapacitet og specialisering i hele håndhævelseskæden 
med henblik på at indføre forholdsmæssige og afskrækkende sanktioner
·
undersøge behovet for, merværdien af og gennemførligheden af nye lovgivningsmæssige og politiske initiativer
, der skal sikre, at EU's indsats mod ulovlig handel med vilde dyr og planter forbliver tilstrækkelig stærk og står i et rimeligt forhold til truslen fra ulovlig handel med vilde dyr og planter
·
sætte skub i vedtagelsen af retsakten om digitale tjenester for at styrke indsatsen mod ulovlig handel med vilde dyr og planter på internettet
. Onlinehandel med vilde dyr og planter er vokset hurtigt i de senere år, hvilket gør det lettere for kriminelle at operere med lavere risiko og på tværs af et bredere marked. Det generelle opsving inden for e-handel har ført til øget international pakketrafik i de seneste år. Vedtagelsen af retsakten om digitale tjenester vil udstyre EU og medlemsstaternes myndigheder med nye værktøjer til at tackle de udfordringer, der er forbundet med onlinehandel, herunder med vilde dyr og planter. De retshåndhævende myndigheders, toldmyndighedernes og andre relevante myndigheders færdigheder og kapacitet vil blive styrket. Der vil blive tilskyndet til samarbejde med den private sektor, herunder samarbejdet som led i koalitionen for bekæmpelse af ulovlig handel med vilde dyr og planter på internettet
13
eller ROUTES-partnerskabet
14
. Der vil blive udviklet nye værktøjer til at overvåge lovlig handel med vilde dyr og planter og til at afsløre og efterforske kriminalitet i forbindelse med vilde dyr og planter. Blandt disse værktøjer kan nævnes 
databaser, mobilapps, scannere 
osv.
·
fortsat behandle ulovlig handel med vilde dyr og planter som et globalt problem og sikre internationalt samarbejde og 
sammenhæng mellem indsatsen mod ulovlig handel med vilde dyr og planter i EU og støtte til indsatsen mod ulovlig handel med vilde dyr og planter på globalt plan
. Samarbejdet med lande uden for EU vil blive styrket gennem bilaterale udvekslinger, regionale netværk, håndhævelsesnetværk, handelsaftaler og multilaterale programmer
·
øge gennemsigtigheden i EU's beslutningstagning og fremme stærkere partnerskaber mellem EU og dets medlemsstater på den ene side og ikkestatslige organisationer, internationale organisationer og den private sektor på den anden side. Bidragene fra ikkestatslige organisationer, internationale organisationer og den private sektor til bekæmpelse af kriminalitet i forbindelse med vilde dyr og planter vil blive anerkendt og fremmet, bl.a. ved at inddrage aktørerne i politiske drøftelser
15
.
Tilstrækkelige finansielle og menneskelige ressourcer
Der kan ikke gøres reelle fremskridt i bekæmpelsen af kriminalitet i forbindelse med vilde dyr og planter, hvis der ikke er tilstrækkelige midler til rådighed 
til at støtte de ledsagende foranstaltninger, både på EU-plan og i EU's medlemsstater. Det er afgørende, at de midler, der afsættes til overvågning af handelen med vilde dyr og planter og bekæmpelse af kriminalitet i forbindelse med vilde dyr og planter, i) udpeges på forhånd, ii) gøres tilgængelige for de relevante gennemførelsesaktører og iii) anvendes på den mest effektive og sammenhængende måde.
Handelen med vilde dyr og planter bør integreres fuldt ud i de relevante EU-fonde, der vedrører i) sikkerhed og organiseret kriminalitet, ii) miljøet og iii) internationalt samarbejde/internationale partnerskaber. Den bør navnlig være en prioritet under EMPACT, Fonden for Intern Sikkerhed, LIFE-programmet og instrumentet for naboskab, udviklingssamarbejde og internationalt samarbejde.
Sporing af fremskridt
For regelmæssigt at måle de fremskridt, der gøres, vil Kommissionen i samarbejde med medlemsstaterne indføre et system til overvågning af handlingsplanens gennemførelse i det første år efter planens vedtagelse. Systemet vil omfatte en rapporteringsmekanisme til brug for EU's medlemsstater og andre interessenter, som er baseret på eksisterende rapporteringsrammer. Der vil blive udpeget en række indikatorer, som skal anvendes til så vidt muligt at måle de opnåede resultater med hensyn til handlingsplanens samlede indvirkning på handelen med vilde dyr og planter.
Konklusion
Den reviderede EU-handlingsplan mod ulovlig handel med vilde dyr og planter styrker ambitionerne i handlingsplanen fra 2016 og understreger EU's fortsatte engagement i bekæmpelsen af ulovlig handel med vilde dyr og planter. Hvis der afsættes tilstrækkelige ressourcer til handlingsplanen, vil den udgøre en model for et ambitiøst og omfattende bidrag og samarbejde — inden for EU og i hele verden — for at sætte en stopper for ulovlig handel med vilde dyr og planter.
BILAG — Oversigt over foranstaltninger (2022-2027)
Prioritet 1 — Forebyggelse af ulovlig handel med vilde dyr og planter og håndtering af de grundlæggende årsager
Mål
Aktører
Foranstaltninger
Vejledende tidsplan
1.
Mindske forbrugernes efterspørgsel efter ulovligt handlede vilde dyr og planter
KOM, MS, EU's netværk af fagfolk og ekspertgrupper
16
·
Fremme effektiv gennemførelse af CITES-resolution conf. 17.4 om strategier til begrænsning af efterspørgslen for at bekæmpe ulovlig handel med arter på CITES-listerne.
Kontinuerligt
2.
·
Gennemføre oplysningsaktiviteter og målrettede samfundsvidenskabeligt baserede aktiviteter til nedbringelse af efterspørgslen, der navnlig rettes mod adfærdsændringer hos forbrugerne i EU. Støtte sådanne aktiviteter på andre større målmarkeder. Prioritere aktiviteter, der imødekommer efterspørgslen efter krybdyr fra naturen, padder, fugle, glasål, afrikanske elefanter, næsehorn, skældyr og lægemidler/tilskud, der indeholder ulovligt høstede vilde planter. Øge forbrugernes bevidsthed om, hvordan der skelnes mellem lovlig og ulovlig handel.
Fra 2023
3.
·
Gennemføre initiativer på alle niveauer i og uden for EU, der understøtter folks livsgrundlag og bæredygtig anvendelse af vilde dyr og planter og produkter fremstillet heraf ved at tilskynde til og lette lovlig og bæredygtig tilvejebringelse af produkter fra vilde dyr og planter. Denne indsats bør omfatte fremme af gennemsigtige og sporbare forsyningskæder for træ
17
og andre produkter fra vilde dyr og planter og håndhævelse af eksisterende sporbarhedskrav, f.eks. i fiskerisektoren
18
.
Fra 2023
4.
Styrke oprindelige folks og lokalsamfunds engagement i forvaltningen og bevarelsen af vilde dyr og planter, bl.a. gennem støtte til udvikling af bæredygtige indtægtskilder i oprindelseslandene
KOM, MS
·
Gennemføre landbaserede initiativer såsom NaturAfrica, EU's flagskibsinitiativ til støtte for bevarelse af biodiversiteten i Afrika. NaturAfrica støtter de vigtigste landskaber med hensyn til bevarelse og udvikling. Dette vil bidrage til at skabe arbejdspladser, forbedre sikkerheden og sikre et bæredygtigt eksistensgrundlag, samtidig med at de kritiske økosystemer og vilde dyr og planter, der er afgørende for alle, bevares.
Kontinuerligt
5.
·
Anlægge en menneskerettighedsbaseret tilgang til bevarelse og forvaltning af vilde dyr og planter med deltagelse af lokalsamfund og oprindelige folk (f.eks. gennem i) lokalsamfundsbaserede tilgange til forvaltning af naturressourcer, ii) sikring af frit, forudgående og informeret samtykke, iii) effektive klagemekanismer og iv) garanteret adgang til oplysninger).
Kontinuerligt
6.
·
Fremme kvinders og unges deltagelse i forvaltningen og bevarelsen af vilde dyr og planter og sikre en kønssensitiv tilgang til analyse og bekæmpelse af ulovlig handel med vilde dyr og planter.
Kontinuerligt
7.
·
Styrke sammenhængen mellem vilde dyr og planter og sikkerhedsaspektet ved at støtte foranstaltninger i lande uden for EU, der i) fremmer social og økonomisk stabilitet, ii) styrker retsstatsprincippet og iii) tilskynder til samarbejde mellem retshåndhævende myndigheder, lokale myndigheder, aktører, der beskæftiger sig med bevaring, lokalsamfund og oprindelige folk.
Kontinuerligt
8.
Forebygge og bekæmpe korruption i forbindelse med ulovlig handel med vilde dyr og planter på nationalt, regionalt og internationalt plan, herunder i oprindelses-, transit- og bestemmelseslande
KOM, MS
·
Fremme effektiv gennemførelse af
o
CITES-resolution conf. 17.6 om forbud mod samt forebyggelse, afsløring og bekæmpelse af korruption, som fremmer aktiviteter, der gennemføres i strid med konventionen, og af
o
FN's Generalforsamlings resolution 75/311 om bekæmpelse af ulovlig handel med vilde dyr og planter, navnlig punkt 30,
under hensyntagen til G20's overordnede principper om bekæmpelse af korruption i forbindelse med ulovlig handel med vilde dyr og planter.
Kontinuerligt
9.
·
Strømline foranstaltninger til bekæmpelse af korruption i programmer, der har til formål at styrke relevante aktørers kapacitet til bekæmpelse af kriminalitet i forbindelse med vilde dyr og planter, både i og uden for EU (herunder blandt ansatte i havne og lufthavne, transportvirksomheder og finansielle formidlere/den finansielle sektor, retshåndhævende myndigheder og administrative myndigheder) i overensstemmelse med FN's konvention mod korruption og i tæt samarbejde med FN's Kontor for Narkotikakontrol og Kriminalitetsbekæmpelse (UNODC).
Fra 2023
10.
Tage hensyn til en "One Health"-tilgang i forbindelse med reguleringen af handelen med vilde dyr og planter i oprindelses-, transit- og bestemmelseslande
KOM, MS
·
Undersøge risikoen for spredning af zoonotiske sygdomme i forbindelse med handel med vildtlevende dyr og produkter fremstillet heraf såsom bushmeat.
Fra 2023
11.
·
Gennemføre målrettede foranstaltninger for at mindske disse risici i hele forsyningskæden i overensstemmelse med de fire vejledende principper i Collaborative Partnership on Sustainable Wildlife Management (det samarbejdende partnerskab om bæredygtig forvaltning af vilde dyr og planter)
19
, bl.a. gennem projekter som det EU-finansierede projekt "Safety across Asia for the Global Environment", der gennemføres af UNODC, og programmet for bæredygtig forvaltning af vilde dyr og planter, som gennemføres af De Forenede Nationers Levnedsmiddel- og Landbrugsorganisation
20
.
Fra 2024
Prioritet 2 — Styrkelse af de retlige og politiske rammer for bekæmpelse af ulovlig handel med vilde dyr og planter
Mål
Aktører
Foranstaltninger
Vejledende tidsplan
12.
Etablere en ramme for effektiv gennemførelse af EU's handlingsplan for bekæmpelse af ulovlig handel med vilde dyr og planter på nationalt plan og EU-plan
MS,
KOM
·
Fastlægge og tildele klare ansvarsområder for gennemførelsen af foranstaltninger på nationalt plan og EU-plan og sikre koordinering mellem de relevante aktører (f.eks. i) ved at oprette tværinstitutionelle udvalg eller aftalememoranda, ii) ved at vedtage nationale handlingsplaner eller iii) ved at udpege et nationalt kontaktpunkt).
2023
13.
·
Etablere en rapporterings-, overvågnings- og evalueringsramme for handlingsplanen på EU-plan og nationalt plan. Denne ramme bør tilpasses de eksisterende rapporteringsforpligtelser og -strukturer for at undgå yderligere administrative byrder på EU- eller medlemsstatsplan.
2023/2024
14.
·
Anvende EMPACT som et nøgleinstrument til at gennemføre EU's handlingsplan for bekæmpelse af ulovlig handel med vilde dyr og planter og inddrage de nationale EMPACT-koordinatorer i gennemførelsen af handlingsplanen.
Kontinuerligt
15.
Sikre, at EU's og medlemsstaternes politik for handel med vilde dyr og planter og ulovlig handel med vilde dyr og planter er omfattende og i overensstemmelse med internationale forpligtelser, standarder og bedste dokumentation
KOM, MS
·
Aktivt støtte og samarbejde med internationale institutioner og eksperter om at forske i og udvikle/ajourføre vejlednings- og identifikationsværktøjer (tekniske værktøjer, herunder vejledninger i retsvidenskab og identifikation) med fokus på centrale spørgsmål vedrørende handel med vilde dyr og planter.
Kontinuerligt
16.
·
Indføre og pålægge forholdsmæssige, effektive og afskrækkende sanktioner for kriminalitet i forbindelse med vilde dyr og planter i overensstemmelse med det reviderede direktiv om miljøkriminalitet (når det er vedtaget) og udveksle oplysninger og god praksis for at sikre konsekvens i anvendelsen af disse sanktioner.
Fra 2023
17.
·
Gennemføre de ajourførte EU-retningslinjer for handel med elfenben og overvåge gennemførelsen af dem og resultaterne heraf.
Kontinuerligt
18.
·
Skærpe kontrollen med import af jagttrofæer (f.eks. ved at i) undersøge muligheden for at udvide kravet om importtilladelse til jagttrofæer for yderligere arter, der er omfattet af bilag B til Rådets forordning (EF) nr. 338/97, ii) samarbejde med internationale partnere om at ajourføre den tilgængelige dokumentation om trofæjagtens indvirkning på vilde dyr og planter og iii) gøre udtalelserne fra Den Videnskabelige Undersøgelsesgruppe om kombinationer af lande og arter i forbindelse med import af jagttrofæer mere gennemsigtige).
Fra 2023
19.
·
Undersøge behovet for, merværdien af og mulighederne for at revidere eksisterende foranstaltninger eller skabe nye værktøjer til at reducere ikkebæredygtig handel med vilde dyr og planter (f.eks. en "positivliste" over arter, hvis individer, der er indfanget i naturen, kan handles og holdes som kæledyr, kriminalisering af al handel med vilde dyr og planter med ulovlig oprindelse eller krav om registrering af alle dyr og planter, der føres ind i EU).
Fra 2023
20.
Inddrage relevante interessenter i udviklingen og gennemførelsen af foranstaltninger til bekæmpelse af ulovlig handel med vilde dyr og planter på EU-plan og nationalt plan
KOM, MS
·
Afholde regelmæssige interessentmøder på nationalt plan og EU-plan, herunder med internationale organisationer, relevante retshåndhævende og retlige myndigheder, civilsamfundet, den private sektor, den akademiske verden og nationale regeringer.
Fra 2023
21.
·
Tilrettelægge tematiske møder i EU's håndhævelsesgruppe for handel med vilde dyr og planter med deltagelse af relevante civilsamfundsgrupper, virksomheder og den akademiske verden.
Fra 2023
22.
·
Støtte tilrettelæggelsen af tværfaglige EMPACT-aktionsdage som led i EMPACT.
Kontinuerligt
23.
Samarbejde med erhvervssektorer, der er involveret i handel med vilde dyr og planter
KOM, MS
·
Tilrettelægge møder i EU's håndhævelsesgruppe for handel med vilde dyr og planter med relevante repræsentanter for erhvervslivet for at behandle specifikke spørgsmål (f.eks. traditionel medicin, eksotiske kæledyr/kæledyr fra naturen, luksussektoren, jagtturisme, tømmer, fiskeri- og fiskevarehandelsindustrier, transport, kurervirksomheder og onlinehandel).
Fra 2023
24.
·
Sikre et effektivt samarbejde mellem CITES-forvaltningsmyndighederne og de nationale administrative myndigheder, der er ansvarlige for at føre tilsyn med og håndhæve reglerne i det foreslåede direktiv om virksomhedernes due diligence i forbindelse med bæredygtighed
21
.
Fra 2023
25.
·
Udarbejde retningslinjer for, hvordan virksomheder bør opfylde deres due diligence-forpligtelse i henhold til det foreslåede direktiv om virksomhedernes due diligence i forbindelse med bæredygtighed for så vidt angår handel med vilde dyr og planter.
2024
Prioritet 3 — Effektiv håndhævelse af regler og politikker til bekæmpelse af ulovlig handel med vilde dyr og planter
Mål
Aktører
Foranstaltning(er)
Vejledende tidsplan
26.
Forbedre afsløringen af ulovlige aktiviteter i EU og afhjælpe prioriterede risici
KOM, MS, Europol
·
Sikre, at processen med at udarbejde trusselsvurderinger af grov og organiseret kriminalitet (SOCTA'er) også omfatter en vurdering af truslen fra ulovlig handel med vilde dyr og planter på grundlag af data og — hvor det er muligt — nationale trusselsvurderinger foretaget af medlemsstaterne. Strømline data om ulovlig handel.
2023
27.
·
Regelmæssigt drøfte prioriterede risici (og foranstaltninger til at imødegå disse risici) i EU's håndhævelsesgruppe for handel med vilde dyr og planter.
Kontinuerligt
28.
·
Udvikle og anvende de nyeste værktøjer og metoder til at lette de retshåndhævende myndigheders arbejde og opdage ulovlige aktiviteter i forbindelse med vilde dyr og planter, f.eks. mobilapps til frontlinjemedarbejdere. Rapportere om bedste praksis i håndhævelsesgruppen.
Kontinuerligt
29.
·
Gennemføre et EU-system for elektroniske tilladelser til CITES med henblik på at i) lette den lovlige handel, ii) lette udvekslingen af data, iii) lette udpegelsen af falske tilladelser og iv) tilskynde lande uden for EU til at udvikle kompatible systemer.
2023/2024
30.
·
Forbinde EU's CITES-system til udstedelse af elektroniske tilladelser med EU-kvikskrankemiljøet for systemet til udveksling af certifikater på toldområdet (EU CSW-CERTEX) (det centrale modul i EU's kvikskrankemiljø på toldområdet) for at lette EU-toldmyndighedernes kontrol af EU's CITES-e-tilladelser og dermed forbedre håndhævelsen af CITES-bestemmelserne ved grænserne.
2024
31.
·
Overveje at udvide mærkningsforpligtelsen til at omfatte levende arter, der er omfattet af bilag B til Rådets forordning (EF) nr. 338/97.
2024
32.
Sikre, at de retshåndhævende myndigheder (herunder på det strafferetlige område og domstolene) har den nødvendige sektorspecifikke ekspertise til at håndtere ulovlig handel med vilde dyr og planter
KOM, MS, Europol, Cepol, Eurojust, EJTN og ERA
·
Tilrettelægge tværfaglige og grænseoverskridende uddannelseskurser for retshåndhævende myndigheder, retslige myndigheder og dommere i straffesager, hvor det er relevant, herunder målrettet uddannelse i i) hvordan kvaliteten af efterforskningen af finansielle strømme kan forbedres, ii) hvordan ulovlig onlinehandel med vilde dyr og planter kan bekæmpes, og iii) hvordan der kan gøres bedre brug af moderne kriminaltekniske metoder.
Fra 2023
33.
·
Integrere uddannelse i kriminalitet i forbindelse med vilde dyr og planter i de relevante uddannelsesakademiers/skolers nationale læseplaner.
2025
34.
·
Udveksle data, uddannelsesmateriale og oplysninger om retspraksis mellem medlemsstaterne ved hjælp af værktøjer såsom Det Europæiske Netværk af Miljøanklageres database over retspraksis, 
"EU Trade in Wildlife Information Exchange"
 (EU-TWIX — EU's system til udveksling af oplysninger om handel med vilde dyr og planter) osv.
Kontinuerligt
35.
·
Arbejde tæt sammen med relevante organisationer, foreninger og netværk og bidrage til projekter, der arbejder med at bekæmpe og retsforfølge miljøkriminalitet
22
.
Kontinuerligt
36.
·
Fremme og støtte sidemandsoplæring.
Kontinuerligt
37.
·
Tilskynde til og støtte i) specialisering af retshåndhævende myndigheder, retslige organer og andre kompetente myndigheder på nationalt plan og ii) samling af ressourcer, f.eks. gennem oprettelse af særlige enheder til håndhævelse af bestemmelserne om vilde dyr og planter hos alle relevante retshåndhævende myndigheder.
Fra 2023/2024
38.
·
Tilskynde de kompetente retshåndhævende myndigheder til at støtte og deltage i straffesager under ledelse af politi/anklagere og stille deres ekspertise til rådighed.
Kontinuerligt
39.
·
Fremme offentlig onlineadgang til retspraksis og retslige dokumenter og offentliggøre højt profilerede sager (under behørig hensyntagen til databeskyttelse og privatlivets fred) med det dobbelte formål at afskrække kriminelle handlinger og fremme bedste praksis inden for håndhævelse.
Fra 2024
40.
Forbedre samarbejdet, koordineringen, kommunikationen og datastrømmene inden for og mellem medlemsstaterne
KOM, MS, EU-organer
·
Etablere kommunikationskanaler i medlemsstaterne mellem i) nationale myndigheder inden for bestemte sektorer/administrative myndigheder, ii) nationale retshåndhævende myndigheder og iii) toldmyndigheder.
2024
41.
·
Sikre en fælles tilgang til indsamling og deling af sammenlignelige, nøjagtige og fuldstændige operationelle oplysninger om kriminalitet i forbindelse med vilde dyr og planter. Så vidt muligt sikre sammenhæng med de retshåndhævende myndigheders (politiets og anklagernes) indsamling af statistiske data om sager om miljøkriminalitet (herunder kriminalitet i forbindelse med vilde dyr og planter).
2024
42.
·
Systematisk udveksle operationelle og strategiske oplysninger om kriminalitet i forbindelse med vilde dyr og planter med Europol gennem 
netværksprogrammet for sikker informationsudveksling
 (SIENA) for at sikre, at alle de nødvendige data, der giver et realistisk billede af trusselsniveauet i forbindelse med miljøkriminalitet, i) er tilgængelige for Europol og ii) bidrager til EU's trusselsvurdering af grov og organiseret kriminalitet.
Kontinuerligt
43.
·
På nationalt plan udstede risikoinformationsformularer, der skal udveksles via EU's toldmyndigheders risikostyringssystem for produkter, der stammer fra vilde dyr og planter, for at forbedre risikoprofileringen i forbindelse med toldkontrol/udveksling af oplysninger med EU's retshåndhævende frontlinjepersonale.
Kontinuerligt
44.
·
Sikre effektivt samarbejde og informationsudveksling mellem de relevante CITES-myndigheder, de nationale Europolenheder, Eurojust, OLAF og Interpols arbejdsgruppe om kriminalitet i forbindelse med vilde dyr og planter.
Kontinuerligt
45.
·
Etablere et regelmæssigt og struktureret samarbejde og informationsudveksling mellem EU's håndhævelsesgruppe for handel med vilde dyr og planter og de relevante aktører under EMPACT.
Fra 2023
46.
·
Gennemføre regelmæssige fælles operationer, der omfatter grænseoverskridende samarbejde mellem EU's medlemsstater, Kommissionen (OLAF) og relevante EU-agenturer såsom Eurojust, Frontex, Europol og Det Europæiske Fiskerikontrolagentur. Disse operationer kan også indgå i gennemførelsen af EMPACT's operationelle handlingsplaner.
Kontinuerligt
47.
·
Systematisk anmode om operationel/retlig støtte fra Europol/Eurojust i sager vedrørende grov og organiseret kriminalitet i forbindelse med vilde dyr og planter.
Kontinuerligt
48.
 Systematisk tackle forbindelserne mellem ulovlig handel med vilde dyr og planter og organiseret kriminalitet, navnlig gennem en styrket indsats for at bekæmpe ulovlige finansielle strømme
KOM, MS, Europol, Eurojust
·
Støtte medlemsstaterne i deres bestræbelser på at styrke deres kapacitet til at i) optrevle de organiserede kriminelle strukturer, der er involveret i ulovlig handel med vilde dyr og planter, og ii) efterforske finansielle strømme med tilknytning til kriminalitet i forbindelse med vilde dyr og planter. Denne støtte bør omfatte uddannelse i og bevidstgørelse om kriminalitetstypologier og -risici
23
.
Fra 2023
49.
·
I overensstemmelse med EU's strategi for bekæmpelse af organiseret kriminalitet 2021-2025 systematisk iværksætte finansielle efterforskninger i forbindelse med efterforskning af organiseret kriminalitet og, så snart det finansielle miljø indikerer tilstedeværelsen af kriminelle aktiver, systematisk iværksætte efterforskninger og procedurer for inddrivelse af aktiver.
Kontinuerligt
50.
·
Fortsat intensivere bekæmpelsen af hvidvaskning af finansielle strømme, der stammer fra ulovlig handel med vilde dyr og planter, ved at støtte og revidere medlemsstaternes gennemførelse af direktiv (EU) 2018/1673 om strafferetlig bekæmpelse af hvidvask af penge.
Kontinuerligt
51.
·
Øge bevidstheden om, hvordan direktivet om inddrivelse og konfiskation af aktiver
24
(efter dets vedtagelse og ikrafttræden) og direktiv (EU) 2019/1153 om regler, der letter brugen af finansielle og andre oplysninger med henblik på forebyggelse, afsløring, efterforskning eller retsforfølgning af visse strafbare handlinger
25
, kan anvendes til at bekæmpe ulovlig handel med vilde dyr og planter.
Fra 2023/2024
52.
·
Intensivere den systematiske konfiskation af udbyttet fra ulovlig handel med vilde dyr og planter i straffesager og øge de retshåndhævende myndigheders bevidsthed om tilgængelige konfiskationsværktøjer som en afskrækkende foranstaltning. Tilskynde til at anvende de konfiskerede aktiver til at bidrage til bevaringsforanstaltninger og bekæmpelse af ulovlig handel med vilde dyr og planter.
Fra 2023
53.
Øge indsatsen for at tackle onlineaspekterne af ulovlig handel med vilde dyr og planter, herunder ved at gennemføre retsakten om digitale tjenester og samarbejde med onlineplatforme
KOM, MS
·
Gennemføre henstillingerne i CITES-resolution conf. 11.3, punkt 12 og 13 om kriminalitet i forbindelse med vilde dyr og planter med tilknytning til internettet.
Fra 2023
54.
·
Sikre et effektivt samarbejde mellem forvaltnings- og håndhævelsesmyndigheder i CITES-regi og koordinatorer for digitale tjenester i henhold til retsakten om digitale tjenester
26
, bl.a. ved at stille tilstrækkelige ressourcer til rådighed til at følge op på påviste ulovlige aktiviteter (f.eks. ved at oprette internetbaserede taskforcer til støtte for CITES-forvaltnings- og -håndhævelsesmyndigheder).
Fra 2022
55.
·
Sikre koordinering mellem dels grupper med ansvar for CITES-håndhævelse og ekspertgrupper på området og dels Det Europæiske Råd for Digitale Tjenester.
Fra 2024
56.
·
Udarbejde EU-specifikke retningslinjer for onlinehandel med vilde arter i overensstemmelse med retsakten om digitale tjenester.
2025
57.
Forbedre adgangen til pleje af tilbageholdte eller konfiskerede levende dyr eller planter
MS, KOM
·
Følge CITES-retningslinjerne for bortskaffelse af konfiskerede levende dyr, jf. CITES-resolution conf. 17.8 om bortskaffelse af ulovligt handlede og konfiskerede individer af arter, der er opført på CITES-listen, idet det sikres, at der tages behørigt hensyn til alle muligheder for bortskaffelse/pleje, og at de endelige beslutninger er velbegrundede.
Fra 2023
58.
·
Udvide netværk af specialiserede redningscentre på nationalt plan og udveksle oplysninger om centrene på EU-plan.
2025
59.
·
Fremme samarbejdet mellem de relevante myndigheder for at mindske unødvendige forsinkelser i undersøgelser og retssager med henblik på at minimere yderligere skade på handlede individer.
Kontinuerligt
60.
·
Øge indsatsen, hvor det er relevant, for effektivt at sætte beslaglagte levende individer ud i naturen igen.
Kontinuerligt
Prioritet 4 — Styrkelse af det globale partnerskab mellem oprindelses-, forbruger- og transitlandene mod ulovlig handel med vilde dyr og planter
Mål
Aktører
Primære foranstaltninger
Vejledende tidsplan
61.
Gøre kampen mod ulovlig handel med vilde dyr og planter mere synlig på verdensplan
KOM, HR/NF, MS
·
Regelmæssigt medtage ulovlig handel med vilde dyr og planter på dagsordenen for bilaterale og multilaterale møder på højt plan.
Kontinuerligt
62.
·
Fortsætte dialogen med prioriterede lande og regioner på teknisk og politisk plan, herunder som led i partnerskaber med fokus på retshåndhævelse, god forvaltningspraksis og handel på skovbrugsområdet.
Kontinuerligt
63.
·
Sikre, at ulovlig handel med vilde dyr og planter behandles som en alvorlig forbrydelse, herunder ved at gennemføre EU-strategien til bekæmpelse af organiseret kriminalitet 2021-2025 og fremme vedtagelsen af en protokol om ulovlig handel med vilde dyr og planter under FN's konvention om bekæmpelse af grænseoverskridende organiseret kriminalitet.
Fra 2023
64.
Sikre, at EU's handelspolitik og -instrumenter støtter 
indsatsen mod ulovlig handel med vilde dyr og planter
KOM, MS
·
Medtage ulovlig handel med vilde dyr og planter på dagsordenen for i) handelsdialoger med centrale partnere og ii) WTO's Komité for Handel og Miljø.
Kontinuerligt
65.
·
Foreslå ambitiøse forpligtelser til at bekæmpe ulovlig handel med vilde dyr og planter i fremtidige frihandelsaftaler, herunder i EU's løbende støtte til styrkelsen af det afrikanske kontinentale frihandelsområde.
Kontinuerligt
66.
Styrke kapaciteten i de vigtigste oprindelses-, transit- og markedslande uden for EU til at bekæmpe ulovlig handel med vilde dyr og planter og forbedre samarbejdet om håndhævelse mellem medlemsstaterne, EU's håndhævelsesaktører og vigtige lande uden for EU
KOM, MS, Europol
·
Uddanne EU's personale med ansvar for kontrol af handel med vilde dyr og planter i internationalt samarbejde og de instrumenter, der er til rådighed til dette formål.
Fra 2023
67.
·
Opbygge kapacitet og tilbyde videnskabelig og teknisk uddannelse til relevante håndhævelsesorganer, anklagere og domstole i vigtige tredjelande, der er berørt af ulovlig handel med vilde dyr og planter, herunder opgradering af de nationale retlige rammer for at muliggøre grænseoverskridende efterforskningssamarbejde og samarbejde mellem nationale domstole.
Kontinuerligt
68.
·
Tilskynde til bilaterale kontakter, peer-to-peer-uddannelse og udvekslinger. Støtte uformelle og formelle regionale netværk uden for Europa såsom Jaguar-netværket i Latinamerika eller Twix-netværkene i Afrika
27
og tilskynde til deres samarbejde med europæiske modparter.
Kontinuerligt
69.
·
Engagere sig i og støtte arbejdet i i) de relevante globale netværk såsom det internationale konsortium om bekæmpelse af kriminalitet i forbindelse med vilde dyr og planter (ICCWC
28
) og International Network for Environmental Compliance and Enforcement (INECE — det internationale netværk for overholdelse og håndhævelse af miljøbestemmelser) samt ii) civilsamfundsorganisationer og -netværk såsom Coalition to End Wildlife Trafficking Online (koalitionen til bekæmpelse af ulovlig handel med vilde dyr og planter på internettet).
Kontinuerligt
(1)
IPBES, Summary for policymakers of the thematic assessment of the sustainable use of wild species of the Intergovernmental Science-Policy Platform on Biodiversity and Ecosystem Services (resumé af den tematiske vurdering af bæredygtig anvendelse af vilde arter fra Den Mellemstatslige Videnspolitikplatform vedrørende Biodiversitet og Økosystemydelser til brug for politiske beslutningstagere), 2022.
(2)
UNODC, World Wildlife Crime Report, 2020.
(3)
TRAFFIC, An overview of seizures of CITES-listed wildlife in the EU in 2020 (en oversigt over beslaglæggelser af vilde dyr og planter, der er opført på CITES-listen i EU, i 2020), 2022.
(4)
IPBES, Summary for Policymakers of the Global Assessment Report on Biodiversity and Ecosystem Services of the Intergovernmental Science-Policy Platform on Biodiversity and Ecosystem Services (resumé af den globale rapport om vurdering af biodiversitet og økosystemydelser fra Den Mellemstatslige Videnspolitikplatform vedrørende Biodiversitet og Økosystemydelser til brug for politiske beslutningstagere), IPBES-sekretariatet, Bonn, Tyskland, 2019.
(5)
Maxwell, S. m.fl., Biodiversity: the ravages of guns, nets and bulldozers, Nature, 536, s. 143-145, 2016.
(6)
UNODC, Global Programme for Combating Wildlife and Forest Crime, årsrapport, 2021.
(7)
Europa-Kommissionen, Generaldirektoratet for Internationalt Samarbejde og Udvikling, Study on the interaction between security and wildlife conservation in sub-Saharan Africa:
 
summary report (undersøgelse af samspillet mellem sikkerhed og beskyttelse af vilde dyr og planter i Afrika syd for Sahara: sammenfattende rapport), Europa-Kommissionen, 2019.
(8)
UNOCD, World Wildlife Crime Report, 2020.
(9)
Europol, Environmental Crime in the age of Climate Change (miljøkriminalitet i en tid med klimaændringer), 2022.
(10)
TRAFFIC, Overview of seizures of CITES-listing wildlife in the European Union, January 2019 to December 2019 (oversigt over beslaglæggelser af vilde dyr og planter på CITES-listen i Den Europæiske Union, januar 2019 til december 2019), 2020.
(11)
Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget — EU's handlingsplan mod ulovlig handel med vilde dyr og planter (COM(2016) 87 final).
(12)
Dette behov for samarbejde og koordinering gælder for bl.a. CITES-relateret forvaltning, myndigheder på området for retshåndhævelse og videnskab, toldklarerere, politiet, offentlige anklagere, retsvæsenet, sundhedsmyndigheder, dyrevelfærds- og veterinærmyndigheder, finansielle efterretningsenheder, udenrigsministerier og diplomatiske missioner.
(13)
Se
Coalition to End Wildlife Trafficking Online
.
(14)
Se 
Welcome to Reducing Opportunities for Unlawful Transport of Endangered Species (routespartnership.org)
.
(15)
Alle de punkter, der er beskrevet i dette afsnit, udgør også de centrale mål for EMPACT, et sikkerhedsinitiativ, der drives af EU's medlemsstater med henblik på at udpege, prioritere og imødegå trusler fra organiseret og alvorlig international kriminalitet. EMPACT kører i cyklusser på fire år og udgør en tværfaglig samarbejdsplatform for medlemsstaterne, der støttes af alle EU's institutioner, organer og agenturer. En række lande uden for EU, internationale organisationer og andre offentlige og private partnere er også associeret med initiativet.
(16)
F.eks. Det Europæiske Netværk af Miljøanklagere, Den Europæiske Unions netværk for gennemførelse og håndhævelse af miljølovgivning, Den Europæiske Unions forum for miljødommere og regionale netværk.
(17)
Forslag til Europa-Parlamentets og Rådets forordning om tilgængeliggørelse på EU-markedet og eksport fra Unionen af visse råvarer og produkter, der er forbundet med skovrydning og skovforringelse, og om ophævelse af forordning (EU) nr. 995/2010 (COM(2021) 706 final).
(18)
Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006.
(19)
Se
Collaborative Partnership on Sustainable Wildlife Management (fao.org)
.
(20)
Se
Sustainable Wildlife Management, Policy Support and Governance Gateway og Policy Support and Governance, De Forenede Nationers Levnedsmiddel- og Landbrugsorganisation (fao.org)
.
(21)
Forslag til Europa-Parlamentets og Rådets direktiv om virksomhedernes due diligence i forbindelse med bæredygtighed og om ændring af direktiv (EU) 2019/1937 (COM/2022/71 final).
(22)
Herunder Den Europæiske Unions forum for miljødommere, Det Europæiske Netværk af Miljøanklagere, Den Europæiske Unions netværk for gennemførelse og håndhævelse af miljølovgivning, EnviCrimeNet, og projektet "Successful Wildlife Crime Prosecution in Europe".
(23)
F.eks. ved hjælp af værktøjer som Wildlife Trade Financial Toolkit,
https://themisservices.co.uk/iwt
.
(24)
Se
forslag til Europa-Parlamentets og Rådets forordning om et indre marked for digitale tjenester (retsakt om digitale tjenester) og om ændring af direktiv 2000/31/EF (COM(2020) 825 final).
(25)
Europa-Parlamentets og Rådets direktiv (EU) 2019/1153 af 20. juni 2019 om regler, der letter brugen af finansielle og andre oplysninger med henblik på forebyggelse, afsløring, efterforskning eller retsforfølgning af visse strafbare handlinger, og om ophævelse af Rådets afgørelse 2000/642/RIA, PE/64/2019/REV/1.
(26)
Forslag til Europa-Parlamentets og Rådets forordning om et indre marked for digitale tjenester (retsakt om digitale tjenester) og om ændring af direktiv 2000/31/EF (COM(2020) 825 final).
(27)
F.eks.
Africa Twix
.
(28)
Herunder Interpol, CITES-sekretariatet, Verdenstoldorganisationen, UNODC og Verdensbanken.

Summary:
EU’s reviderede handlingsplan mod ulovlig handel med vilde dyr og planter
RESUMÉ AF:
Meddelelse fra Kommissionen — Revision af EU’s handlingsplan mod ulovlig handel med vilde dyr og planter
HVAD ER FORMÅLET MED MEDDELELSEN?
Formålet med den reviderede handlingsplan er at styrke ambitionerne i 
handlingsplanen fra 2016
. Den understreger 
Den Europæiske Unions
 (EU) fortsatte engagement i bekæmpelsen af ulovlig handel med vilde dyr og planter. Hvis der afsættes tilstrækkelige ressourcer til handlingsplanen, vil den udgøre en model for et ambitiøst og omfattende bidrag og samarbejde — inden for EU og i hele verden — for at sætte en stopper for ulovlig handel med vilde dyr og planter.
HOVEDPUNKTER
Kontekst og betydning
Ulovlig handel med vilde dyr og planter er et betydeligt globalt problem, som berører alle lande. En bred vifte af arter handles ulovligt. Denne handel udgør en alvorlig trussel mod 
biodiversiteten
, hvilket ofte fører til udryddelse af arter og forstyrrelse af økosystemer. Dette kan også være til skade for lokalsamfund og den globale sundhed ved at øge risikoen for zoonotiske sygdomme. Ulovlig handel med vilde dyr og planter er en yderst lukrativ beskæftigelse, understøtter korruption, svækker retsstatsprincippet og har forbindelse til organiseret kriminalitet og terrorisme.
EU’s rolle
EU spiller en afgørende rolle som knudepunkt for den globale ulovlige handel med vilde dyr og planter. Den rapporterede værdi af den ulovlige handel i EU var på mindst 
4,7 mio. EUR
 i 2019, og EU har således gode forudsætninger for på globalt plan at føre an i kampen mod denne forbrydelse. EU har gennemført strenge 
forordninger
 om beskyttelse af truede arter, som går videre end kravene i 
konventionen om international handel med udryddelsestruede vilde dyr og planter (CITES)
.
Resultater og udfordringer
Ulovlig handel med vilde dyr og planter har været en prioritet for politiske beslutningstagere og retshåndhævende myndigheder i EU siden 2016, hvilket har ført til en optrapning af håndhævelsesforanstaltninger, grænseoverskridende efterforskning og retsforfølgelser. EU har desuden været aktiv i multilaterale fora og deltager i internationalt samarbejde. På trods af denne indsats er der fortsat udfordringer, herunder vedrørende nye handelsveje, øget ulovlig handel på internettet og manglende specialiserede ressourcer til retsforfølgelse og håndhævelse.
Den reviderede handlingsplan
Den reviderede handlingsplan, som forlænger perioden til 2027,tackler disse udfordringer ved at fokusere på de følgende fire hovedprioriteter.
Forebyggelse af ulovlig handel med vilde dyr og planter og håndtering af de grundlæggende årsager
. Dette omhandler at tackle de socioøkonomiske faktorer bag ulovlig handel med vilde dyr og planter, øge bevidstheden og fremme lovlig og bæredygtig handel med vilde dyr og planter.
Styrkelse af de retlige og politiske rammer
. Handlingsplanen søger at styrke eksisterende regler, undersøge nye lovgivningsinitiativer og sikre, at sanktionerne for ulovlig handel med vilde dyr og planter står i et rimeligt forhold til forbrydelsen.
Håndhævelse af regler og politikker
. Styrket samarbejde mellem retshåndhævelsesagenturer internt i EU og med ikke-EU-lande er et centralt fokusområde. Handlingsplanen søger desuden at udnytte 
loven om digitale tjenester
 (se 
resumé
) til at bekæmpe ulovlig handel med vilde dyr og planter på internettet, idet omfanget af dette er vokset markant.
Styrkelse af det globale partnerskab
. Under anerkendelse af, at ulovlig handel med vilde dyr og planter er et globalt problem, har EU til hensigt at styrke det internationale samarbejde gennem bilaterale, regionale og multilaterale initiativer.
Strategiske foranstaltninger
Handlingsplanen beskriver adskillige mål og foranstaltninger, som skal bidrage til at opnå disse prioriterer, herunder:
styrkelse af koordinering mellem flere instanser for effektivt at forebygge, opdage, retsforfølge og sanktionere kriminalitet i forbindelse med vilde dyr og planter
behandling af ulovlig handel med vilde dyr og planter som en alvorlig forbrydelse, med fokus på at opbygge kapacitet og specialisering i hele håndhævelseskæden
udnyttelse af loven om digitale tjenester i indsatsen mod ulovlig handel med vilde dyr og planter på internettet og styrkelse af de retshåndhævende myndigheders og toldmyndighedernes kapacitet
styrkelse af globale partnerskaber for at sikre sammenhæng mellem EU’s foranstaltninger og den globale indsats, med fokus på at støtte ikke-EU-landes bekæmpelse af ulovlig handel med vilde dyr og planter
fremme af gennemsigtighed og samarbejde med ikkestatslige organisationer, internationale organisationer og den private sektor.
Tildeling af ressourcer og overvågning
Handlingsplanens resultater afhænger af tilstrækkelige økonomiske og menneskelige ressourcer. EU understreger vigtigheden af at integrere spørgsmål om handel med vilde dyr og planter i relevante EU-finansieringsprogrammer, såsom 
Fonden for Intern Sikkerhed
, 
LIFE-programmet
 og 
instrumentet for naboskab, udviklingssamarbejde og internationalt samarbejde — et globalt Europa
.
For at overvåge fremskridt vil EU oprette et system til sporing af gennemførelse af handlingsplanen, som omfatter en rapporteringsmekanisme for 
EU-medlemsstater
 og interessenter. Dette system vil indeholde specifikke indikatorer til måling af planens indvirkning på reduktion af den ulovlige handel med vilde dyr og planter.
HVORNÅR GÆLDER MEDDELELSEN FRA?
Den reviderede handlingsplan blev udsendt den 
9. november 2022
, med en vejledende tidsplan for foranstaltninger fra 2022 til 2027.
BAGGRUND
For yderligere oplysninger henvises til:
Handel med vilde dyr og planter
 (Europa-Kommissionen)
EU’s biodiversitetsstrategi for 2030
 — Naturen skal bringes tilbage i vores liv (se 
resumé
) (Europa-Kommissionen).
HOVEDDOKUMENT
Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget — Revision af EU’s handlingsplan mod ulovlig handel med vilde dyr og planter (
COM(2022) 581 final
 af 
9.11.2022
).
TILHØRENDE DOKUMENTER
Kommissionens gennemførelsesforordning (EU) 
2023/2770
 af 
12. december 2023
 om forbud mod indførsel i Unionen af enheder af visse arter af vilde dyr og planter i henhold til Rådets forordning (EF) 
nr. 338/97
 om beskyttelse af vilde dyr og planter ved kontrol af handelen hermed (EUT L, 2023/2770, 
13.12.2023
).
Europa-Parlamentets og Rådets forordning (EU) 
2022/2065
 af 
19. oktober 2022
 om et indre marked for digitale tjenester og om ændring af direktiv 2000/31/EF (lov om digitale tjenester) (EUT L 277 af 
27.10.2022
, 
s. 1
).
Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget — EU’s biodiversitetsstrategi for 2030 — Naturen skal bringes tilbage i vores liv (
COM(2020) 380 final
 af 
20.5.2020
).
Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget — EU’s handlingsplan mod ulovlig handel med vilde dyr og planter (
COM(2016) 87 final
 af 
26.2.2016
).
Kommissionens forordning (EF) 
nr. 
865/2006
 af 
4. maj 2006
 om gennemførelsesbestemmelser til Rådets forordning (EF) 
nr. 338/97
 om beskyttelse af vilde dyr og planter ved kontrol af handelen hermed (EUT L 166 af 
19.6.2006
, 
s. 1
).
Efterfølgende ændringer til forordning (EF) 
nr. 865/2006
 er blevet indarbejdet i grundteksten. Denne 
konsoliderede udgave
 har ingen retsvirkning.
Rådets Forordning (EF) 
nr. 
338/97
 af 
9. december 1996
 om beskyttelse af vilde dyr og planter ved kontrol af handelen hermed (EFT L 61 af 
3.3.1997
, 
s. 1
).
Se den 
konsoliderede udgave
.
Rådets direktiv 
92/43/EØF
 af 
21. maj 1992
 om bevaring af naturtyper samt vilde dyr og planter (EFT L 206 af 
22.7.1992
, 
s. 7
).
Se den 
konsoliderede udgave
.
seneste ajourføring 
29.10.2024